- Hindi News
- National
- नपाध्यक्ष ने कांग्रेस के धरना से निपटने सभी सफाई कामगारों को दफ्तर में मौजूद रहने की दी हिदायत
नपाध्यक्ष ने कांग्रेस के धरना से निपटने सभी सफाई कामगारों को दफ्तर में मौजूद रहने की दी हिदायत
कांग्रेस पार्षद मुकेश गर्ग द्वारा विधायक नरेन्द्र सिंह कुशवाह पर जुबानी हमला किए जाने से नगर पालिका अध्यक्ष कलावती मिहोलिया ने मोर्चा संभाल लिया है।
उधर नपा के खिलाफ आज कांग्रेस के धरना से निपटने सभी सफाई कामगारों को नपा दफ्तर में मौजूद रहने की हिदायत दी गई है। उधर कलावती ने वार्ड 39 में एक सड़क के दो भुगतान वाले मामले में पार्षद मुकेश गर्ग को ही घेरने की कोशिश की। अध्यक्ष ने दो टूक कहा है कि जिस सड़क के दोहरे भुगतान की बात गर्ग कर रहे हैं, उस सड़क पर मुकेश के कहने पर ही सांसद डॉ.भागीरथ प्रसाद ने अपनी निधि से आरईएस के द्वारा सड़क बनवाई थी। उसी जगह दोबारा सड़क निर्माण के लिए 1 सितंबर 2015 को पार्षद ने नपा को पत्र लिखा और दुबारा सड़क बनवा ली। तत्कालीन अपर कलेक्टर आरपी भारती की जांच रिपोर्ट में यह तथ्य उजागर हुआ। इतना ही नहीं यह पार्षद महिलाओं के साथ बदसलूकी और उल्टे-सीधे काम कराने में भी माहिर है।
नगर पालिका में कांग्रेस आज देगी धरना
उधर कांग्रेस द्वारा नपा में भ्रष्टाचार को लेकर बुधवार को सुबह 11 बजे नगर पालिका दफ्तर का घेराव करने का निर्णय लिया है। जिलाध्यक्ष रमेश दुबे ने सभी कार्यकर्ताओं से इस दौरान मौजूद रहने का आग्रह भी किया है। कांग्रेस के इसी धरना से निपटने नपा प्रबंधन ने सभी सफाई कामगारों को आवश्यक रूप से सुबह 10 नपा दफ्तर पर मौजूद रहने की हिदायत दी है। ऐसी आशंका है कि अगर कांग्रेसियों ने विधायक या अध्यक्ष के ऊपर भ्रष्टाचार जैसे संगीन आरोप लगाए तो उनका सफाई कामगारों के बीच टकराव हो सकता है।
tgl_Latn sot_Latn hin_Deva hin_Deva awa_Deva hin_Deva bho_Deva hin_Deva